Som kampforberedelse skal Kasper Bruun sparre med Mikkel Kessler.

Pandrup-bokseren Kasper Bruun får en hård forberedelse til sin næste kamp den 26. maj i Skyline Arena i Randers. I næste uge skal Bruun nemlig sparre mod den tidligere tredobbelte verdensmester Mikkel Kessler. Fra tirsdag til torsdag skal Kasper Bruun træne hos Mikkel Kessler i Dragør. Det sker under ledelse af Mikkel Kesslers amerikanske træner Jim Montoya, og Kasper Bruun skal blandt andet sparre mod Mikkel Kessler. Sparring mod Kasper Bruun er Mikkel Kessler sidste forberedelser, før han den 19. maj går i ringen mod Allan Green i Parken. Kasper Bruun skal i ringen ugen efter Mikkel Kessler, når han i Randers bokser sin 16. professionelle. Stævnet i Randers sendes direkte på TV2/Nord lørdag d. 26. maj fra kl. 19.00, og udover Kasper Bruun sender Euro Event også Stephan Alms, Kim Poulsen, Abdul Khattab og den tidligere verdensmester Anita Christensen i ringen.